open-index/open-wikipedia-markdown huggingface dataset:
Osho

**Osho**, tunnetaan myös nimillä **Acharya Rajneesh** tai **Bhagwan Shree Rajneesh**; oikea nimi **Chandra Mohan Jain** (11. joulukuuta 1931 Kuchwada, Intia – 19. tammikuuta 1990 Pune, Intia) oli intialainen henkinen johtaja. Hän yhdisti opetuksissaan itämaista mystiikkaa, henkilökohtaista hartautta ja seksuaalista vapautta. Hän korosti suoran ja kokemuksellisen tiedon tärkeyttä, eikä halunnut antaa tietoa valmiina.

## Elämä
Osho yhdisti nuorena oppineena useiden intialaisten uskonnollisten perinteiden ajatuksia. 21-vuotiaana hän koki hengellisen herätyksen ja vakuuttui siitä, että henkilökohtainen uskonnollinen kokemus on hengellisen elämän keskeinen tekijä, eikä sellaisia kokemuksia voida järjestää mihinkään yksittäiseen uskomusjärjestelmään. Hän suoritti Jabalpurin yliopistossa filosofian tutkinnon vuonna 1955 ja alkoi opettaa siellä vuonna 1957 saatuaan Saugarin yliopistosta maisterintutkinnon.

Osho jätti yliopiston 1966 ja ryhtyi guruksi ja meditaation opettajaksi. Hän neuvoi oppilaitaan elämään maailmassa täydesti, kuitenkin ilman kiinnittymistä siihen. Hän alkoi saada länsimaisia oppilaita 1970-luvun alussa, ja vuonna 1974 liikkeen päämaja siirrettiin Puneen. Siellä opetettiin dynaamista meditaatiota, jonka tarkoituksena oli saada ihmiset kokemaan jumalallisuus. Keskuksessa kehitettiin muunnelma new age -terapiamuodosta, joka oli omaksuttu lännestä. Osho tuli tunnetuksi edistyksellisestä lähestymisestään seksuaalisuuteen, eikä hän kehottanut pidättyväisyyteen kuten moni muu intialainen opettaja.

Osho muutti Yhdysvaltoihin 1981 ja suunnitteli Rajneeshpuram-nimistä kaupunkia Oregonin-maatilalleen. Seuraavina vuosina liike joutui viranomaisten tutkittavaksi monesta rikkeestä. Osho myönsi syyllistyneensä maahantulorikokseen, ja hänet karkotettiin maasta 1985. Hän palasi Puneen, jossa hänen ashraminsa laajeni 15&nbsp;000 jäsenen suuruiseksi.

Osho tunnettiin vuoteen 1989 saakka nimellä Rajneesh, kunnes hän alkoi käyttää buddhalaista nimeä Osho. Hän kuoli vuonna 1990, minkä jälkeen hänen opetuslapsensa jatkoivat hänen työtään. Osho-keskuksia on 2000-luvun alussa noin 750 yli 60 maassa. Osho International Punessa on maailman suurin meditaatiokeskus. Siellä vierailee vuosittain 30 tuhatta ihmistä.

Oshon puheista on koottu yli 650 kirjaa. Ne käsittelevät laajasti eri aiheita, kuten meditaatiota, uskontoa, seksiä ja "perimmäistä totuutta".

Osho keräili Rolls-Royce-luksusautoja, joita hän omisti 96 kappaletta.

## Lähteet
Ranskan europarlamenttivaalit 2014

**Vuoden 2014 europarlamenttivaalit** järjestettiin Ranskassa 25. toukokuuta 2014. Valittavien edustajien määrä (74) oli sama kuin edellisellä parlamenttikaudella.

## Tulokset

## Lähteet
Timiaouine

**Timiaouine** () on kunta Algerian Adrarin maakunnan Bordj Badji Mokhtarin piirikunnassa. Se sijaitsee Adrar des Iforas -vuoriston pohjoispuolella lähellä Malin rajaa 130 kilometriä Bordj Badji Mokhtarista kaakkoon. Kunnassa on 4&nbsp;500 asukasta (vuonna 2008).

Seudun asukkaat ovat puolimentolaisina eläviä tuaregeja. Kotieläimiä ovat kamelit, lampaat ja vuohet. Palveluihin kuuluvat koulu ja terveyskeskus.

## Lähteet
FS Condé (1902)

**FS Condé** oli 1900-luvun alussa valmistettu Ranskan laivaston Gloire-luokan panssariristeilijä.

## Valmistus

Alus tilattiin Lorientin laivastontelakalta, missä köli laskettiin 20. maaliskuuta 1901. Alus laskettiin vesille 12. maaliskuuta 1902 ja otettiin palvelukseen 12. elokuuta 1904.

## Palvelus
Alus poistettiin palveluksesta 1933 ja upotettiin 1944.

## Lähteet
*
*

### Viitteet
Pöytälaatikko

**Pöytälaatikko – muistoja ja muistiinpanoja 1945–1967** on kirjailija Mika Waltarin kirjoittama runokokoelma, jonka on julkaissut WSOY vuonna 1967. Teos sisältää Waltarin kirjoittamia runoja ja muistiinpanoja vuosilta 1945–1967. Teoksessa on 72 otsikoitua tekstiä.

## Lähteet
Yazd

**Yazd** () on kaupunki Keski-Iranissa. Se on myös samannimisen provinssin hallintokeskus. Kaupungin väkiluku on kasvanut seuraavasti 275&nbsp;298 (1996), 326&nbsp;776 (2001), 432&nbsp;194 (2006) ja 486&nbsp;152 (2011).

Yazd lisättiin vuonna 2017 Unescon maailmanperintöluetteloon.

Pahlavi I:n aikana suuri joukko Gulbaghi-heimon kurdeja muutti Kurdistanin maakunnan pohjoisosasta Yazdin kaupunkiin sekä Isfahanin, Kashanin ja Nayinin kaupunkeihin, ja nykyään kurdit ovat assimiloituneempia elementtejä väestössä näistä kaupungeista
.


Yazd fire temple.jpg|Zarathustralainen temppeli
Yazd_from_ChaqMaq.jpg|Näkymä kaupunkiin
Yazd roofed lane 1.JPG|Katettu katu vanhassa kaupungissa


## Lähteet

## Aiheesta muualla

* Yazd, Iran  (britannica.com)
Opetusalan Seniorijärjestö OSJ

**Opetusalan Seniorijärjestö OSJ** ry, Undervisingssektorns Seniororganisation rf on valtakunnallinen eläkeläisjärjestö, jonka jäsenet ovat eläkkeellä olevia opetusalan ammattilaisia. Järjestö perustettiin vuonna 1975 nimellä Veteraaniopettajat - Veteranlärare. Nimi muutettiin Opetusalan Seniorijärjestöksi vuoden 2009 vuosikokouksessa. 

OSJ on valtakunnallinen edunvalvontajärjestö. Sen tavoitteena on senioriopettajien sosiaalisen aseman ja eläke-etujen turvaaminen. Lisäksi järjestö edistää jäsentensä henkistä ja fyysistä hyvinvointia. 

OSJ:hin kuuluu yli 19 000 jäsentä, ja sillä on koko maan kattava jäsenyhdistysverkosto. 

OSJ tekee laajasti yhteistyötä eri tahojen kanssa ja vaikuttaa Akavan senioriverkostossa sekä Valtakunnalliset eläkeläisjärjestöt VENK ry:ssä.   

OSJ julkaisee Senioriopettaja-jäsenlehteä. 

Järjestö on Opetusalan Ammattijärjestön ulkojäsen, ja sen hallitus toimii OAJ:n senioritoimikuntana.

Puheenjohtajat
* Sauli Perälä 1975–1979
* Aimo Tammivuori 1979–1992
* Otso Vilhunen 1992–2001
* Sirkka-Liisa Tarjamo 2001–2013
* Erkki Kangasniemi 2013–2021
* Pekka Koskinen 2021–

## Aiheesta muualla
# OSJ:n kotisivut (www.osj.fi)
# VENK ry:n kotisivu (www.venk.fi)
# Opetusalan Ammattijärjestö OAJ:n kotisivu (www.oaj.fi)
Jin-kiina

**Jin** eli **jinyu** () on siniittinen kieli, jota puhutaan erityisesti Shanxin, Sisä-Mongolian ja Shaanxin maakunnissa Pohjois-Kiinassa. Sitä pidettiin ennen mandariinikiinan murteena, mutta nykyisin se luokitellaan yleisesti erilliseksi kiinan variantiksi. Vuonna 1995 jiniä puhui äidinkielenään 45 miljoonaa ihmistä.

## Lähteet
Reggane

**Reggane** () on kaupunki ja kunta Algerian Adrarin maakunnan Regganen piirikunnassa. Se sijaitsee Touatin keidasalueella Oued Messaoud -vadin varrella 135 kilometriä Adrarista etelään. Kunnassa on 20&nbsp;400 asukasta (vuonna 2008).

Reggane on Touatin eteläisin keidas. Se rajoittuu lännessä Erg Chechin hiekka-aavikkoon ja etelässä Tanezrouftin aavikkoalueeseen. Itäpuolella sijaitsee Tidikeltin keidasalue. Seutu on hyvin kuuma ja kuiva. Tammikuun keskilämpötila on 14&nbsp;°C ja heinäkuun 37&nbsp;°C. Vuotuinen sademäärä on 10 millimetriä.

Kaupungin kautta kulkee Malin rajalle johtava N6-maantie, josta haarautuu RN52 In Salahiin. Lähistöllä sijaitsee Regganen lentokenttä. Nähtävyyksiin kuuluu vanha linnoitus ksar. Ranskalaiset suorittivat 1960-luvun alussa Regganen lähellä ydinkokeita.

## Lähteet
FS Amiral Cécille (1888)

**Amiral Cécille** oli Ranskan laivaston vuonna 1888 vesillelaskettu teräsrunkoinen törmäyskeulalla varustettu panssarikansiristeilijä (), jonka pääaseet oli sijoitettu yläkannelle ja apuaseet katettuun patteriin. Aluksessa oli kolme savuhormia ja täystakiloidut kolme mastoa.

## Valmistus
Meriministeri kontra-amiraali Charles Eugène Galiber esitteli 17. kesäkuuta 1885 Conseil des travauxille Antoine Jean Amable Lasagnen 8. huhtikuuta tekemät piirustukset. Lautakunta keskusteli 7. heinäkuuta suunnitelmasta. Edeltäneen *Tagen* tavoin aluksen nopeus oli 19-20 solmua. Se saavutti koeajoissa 19 solmua. Lagane oli suunnitellut alukselle saman aseistuksen *Sfaxilla*.  Alus tilattiin 23. marraskuuta 1885 La Seynestä Forges et Chantiers de la Méditerranéen telakalta, missä köli laskettiin 1. syyskuuta 1886. Alus laskettiin vesille 3. toukokuuta 1888 ja otettiin palvelukseen 26. tammikuuta 1889 koeajoja varten. Alus otettiin virallisesti palvelukseen 9. lokakuuta 1890.

## Palvelus
Palvelukseen otettaessa alus liitettiin Välimeren laivueeseen ({{k-fr|Escadre de la Mediterranée). Alus törmäsi 25. heinäkuuta 1893 keulan editse kulkeneeseen brittiläiseen kauppalaivaan, joka upposi. Alus oli syyskuusta 1893 - heinäkuuhun 1894 korjattavana La Seynessä telakalla, jolloin sen pääaseet uusittiin. Alus korvasi *Dubourdieun* Karibian asemalla. Tammikuun lopulla vuonna 1900 alus lähti Martiniquelta Fort-de-Francesta Afrikan länsirannikolle. Aluksen kattilat huollettiin 1902.

Alus siirrettiin 9. tammikuuta 1903 reserviin. Alus poistettiin palveluksesta 24. syyskuuta 1906 ja alusluettelosta 27. elokuuta 1907. Hylky korvasi palaneen *Algécirasin* torpedoveneiden konemiesten kouluna, mistä se siirrettiin 1910 Touloniin torpedomiesten kouluksi. Toulonissa alus korvasi *Marceaun*, kunnes se siirrettiin 1. toukokuuta 1912 eläkkeelle jääneiden merimiesten majoitus- ja varastotilaksi korvaamaan *Guerrière*. Alus oli tehtävässä vuoteen 1917. Se luovutettiin 15. maaliskuuta 1919 Domainesille myytäväksi ja myytiin 21. heinäkuuta M. Saglialle.

## Lähteet

*
*
*

### Viitteet
Snowdonia

**Snowdonia** () on kansallispuisto Gwyneddissä Pohjois-Walesissa. Snowdoniassa sijaitsee esimerkiksi Walesin korkein vuorenhuippu Snowdon. Kansallispuisto on Walesin ensimmäinen ja perustettu vuonna 1951.

Kansallispuiston alueella asuu noin 26&nbsp;000 ihmistä.  Siellä käy noin neljä miljoonaa turistia vuodessa.

Kansallispuiston alueella on merkittävää maataloutta ja Trawsfynyddin ydinvoimala, joka on toistaiseksi suljettu. Alueen keskellä on puistoon kuulumaton neljän tuhannen asukkaan  Blaenau Ffestiniog ja sen liuskekivilouhos.

Kansallispuisto on vuodesta 2023 alkanut muuttaa nimistöään kokonaan kymrinkieliseksi. Samalla se on ottanut kymrinkielisen nimen viralliseksi nimekseen.

## Lähteet
* Snowdonian kansallispuiston kotisivut
### Viitteet

## Aiheesta muualla
Marnick Vermijl

**Marnick Danny Vermijl** (s. 13. tammikuuta 1992 Peer, Belgia) on belgialainen jalkapalloilija, pelipaikaltaan puolustaja. Hän edustaa Englannin Valioliigan Manchester Unitedia.

## Lähteet
FS Ernest Renan (1906)

**FS Ernerst Renan** oli 1900-luvun ensimmäisen vuosikymmenen aikana valmistettu Ranskan laivaston panssariristeilijä.

## Valmistus
Alus tilattiin St. Nazairesta Ateliers et Chantiers du Penhoëtilta, missä köli laskettiin lokakuussa 1903. Alus laskettiin vesille maaliskuussa 1906 ja otettiin palvelukseen 1. tammikuuta 1910.

## Palvelus
Alus poistettiin palveluksesta 1933.

## Lähteet
*
*

### Viitteet
FS Sully (1901)

**Sully** oli 1900-luvun alussa valmistettu Ranskan laivaston Gloire-luokan panssariristeilijä.

## Valmistus

Alus tilattiin 24. toukokuuta 1899 La Seynestä Forges et Chantiers de la Méditerranéelta, missä köli laskettiin 24. toukokuuta 1899. Alus laskettiin vesille 4. kesäkuuta 1901 ja otettiin palvelukseen 26. tammikuuta 1903 koeajoja varten. Alus otettiin palvelukseen laivastossa tammikuussa 1904.

## Palvelus
Alus lähetettiin valmistuttuaan Ranskan Indokiinaan. Se ajoi karille 8. helmikuuta 1905 Ha Longin lahdella, kun se oli palaamassa torpedoharjoituksesta ankkuripaikalleen. Alus ajoi 10 solmun nopeudella ollen noin 120 metriä Canot Rockissa, kun alus tärähti kello 14.44 ja pysähtyi. Aluksen päällikkö Guibereau määräsi aluksen koneet taakse, mutta alus ei irronnut karilta. Aluksen kaikki vesitiiviit ovet oli suljettu ja miehistö noussut kannelle. Viidessä minuutissa oikea laita oli vajonnut kolme metriä ja vasen kaksi metriä, kun vesi täytti konehuoneet ja keulan avoimet tilat.

Päällikkö määräsi miehistön jättämään aluksen ja siirtymään läheiseen niemeen. *Gueydon*, joka oli noin 400 metrin päässä aluksesta, vastasi pelastustoimista. Pelastustöihin osallistui myös panssarikansiristeilijä *D'Assas*. Koko miehistö pelastettiin. Seuraavana aamuna aluksen keula oli pinnan alla etummaiseen 194 millimetrin tykkitorniin saakka ja perän nousseen ylös vedestä. Aluksen rungon havaittiin kiinnittyneen keskikohdastaan  6,5 ja 9,5 metriä vedenpinnan alla olevien kivien väliin. Aluksen vaurioita tarkastanut sukeltaja ilmoitti rungossa olevan kaksi reikää.

Karille ajopäivänä Kaukoidän laivueen komentaja vara-amiraali Bayle sai luvan käyttää kaupallisia pelastuspalveluita aluksen pelastamiseksi.  Saigonin telakalta lähetettiin hinaajia, pumppuja ja lauttoja, joiden avulla aluksen aseita ja materiaalia siirrettiin maihin. Alukselta saatiin kuljetettua  100 millimetrin tykit ja joitakin 164 millimetrin tykkejä maihin, jotta se kevenisi mahdollista irroittamista varten. Maaliskuussa keskusteltiin pelastustöistä Hongkongissa toimivan tanskalaisen yrityksen kanssa, joka lähetti paikalle insinöörinsä Jamesonin. Jameson luopui sopimuksesta 24. maaliskuuta eikä uutta yritystä löytynyt.

Alus katkesi 30. syyskuuta myrskyssä ja upposi.

## Lähteet
*
*
*

### Viitteet
Jin

**Jin** voi tarkoittaa seuraavia asioita:
*jin ja jang, käsite kiinalaisessa filosofiassa
*jin-kiina, Pohjois-Kiinassa puhuttu siniittinen kieli
*Jin-nimisiä dynastioita:
** Jin-dynastia, Kiinaa vuosina 265–420 hallinnut dynastia, johon kuuluivat:
*** Läntinen Jin-dynastia, Kiinaa vuosina 265–316 hallinnut dynastia
*** Itäinen Jin-dynastia, osaa Kiinasta vuosina 317–420 hallinnut dynastia
** Myöhempi Jin-dynastia, osaa Pohjois-Kiinasta vuosina 936–946 hallinnut dynastia
** Jin-dynastia, Pohjois-Kiinaa vuosina 1115–1234 hallinnut dynastia

## Henkilöitä
**Jin** on myös seuraavien henkilöiden nimi:
*Ba Jin (1904–2005), kiinalainen kirjailija
*Chen Jin (s. 1986), kiinalainen sulkapalloilija
*Ha Jin (s. 1956), kiinalais-yhdysvaltalainen kirjailija
*Jiang Jin (s. 1968), kiinalainen jalkapallomaalivahti ja valmentaja
*Jin (s. 1992), eteläkorealainen laulaja
*Jin Akanishi (s. 1984), japanilainen laulaja ja näyttelijä 
*Jin Jong-oh (s. 1979), eteläkorealainen pistooliampuja ja olympiavoittaja
*Jin Xing (s. 1967), kiinalainen koreografi ja tanssija
*Jin Yong (1924–2018), kiinalainen kirjailija ja journalisti
*Jin Yongde (s. 1976), kiinalainen pistooliampuja 
*Qiu Jin (1875–1907), kiinalainen vallankumouksellinen ja feministi
*Sun Jin (s. 1980), kiinalainen pöytätennispelaaja
*Xie Jin (1923–2008), kiinalainen elokuvaohjaaja

### Kuvitteellisia henkilöitä
* Jin Kazama, hahmo videopelisarjassa *[[Tekken]]*
* Jin-Soo Kwon, hahmo televisiosarjassa *[[Lost]]*
* Kun Jing, hahmo pelisarjassa *[[Mortal Combat]]*
Mindong

**Mindong** eli **itämin** (perinteiset merkit: 閩東語, Foochow-siirtokirjoitus: Mìng-dĕ̤ng-ngṳ̄) on min-kieliin kuuluva siniittinen kieli, jota puhutaan Kiinassa Fujianin maakunnan itäosassa. Kielellä on noin yhdeksän miljoonaa puhujaa.

## Lähteet
Adrar (Algeria)

**Adrar** () on kaupunki ja Adrarin maakunnan hallinnollinen keskus Algerian Saharassa. Se sijaitsee Touatin keidasalueella 1&nbsp;445 kilometriä Algerista lounaaseen. Adrarin kunnassa oli arviolta 92&nbsp;800 asukasta vuonna 2021.

Adrarin kunnan pinta-ala on 633 neliökilometriä. Se rajoittuu pohjoisessa Sebaan, idässä ja kaakossa Tamantitin, lounaassa Ouled Ahmed Tammin ja lännessä Boudan kuntiin. Kaupunki on rakennettu Wadi Messaoudin varrelle. Vesi virtaa vadissa kahden-kolmenkymmenen vuoden välein. Adrarin ympärillä on perinteiseen foggara-keinokastelujärjestelmään perustuvia palmulehtoja ja puutarhaviljelmiä.

Seudulla vallitsee kuuma ja kuiva aavikkoilmasto. Tammikuun keskilämpötila on 15 ja heinäkuun 41 astetta. Vuotuinen sademäärä on alle 50 millimetriä.

Adrar on 135 linnoitettua kylää eli *ksaria* käsittäneen Touatin keidasalueen keskus. Sen asukkaat ovat osittain berberinkielisiä. Kaupunki on kasvanut voimakkaasti hallinto- ja liikennekeskuksena sekä lähiseudun öljy- ja kaasuteollisuuden ansiosta.

Adrarin kautta kulkee etelään johtava maantie RN6. Kaupungin itäpuolella sijaitsee Touat Cheikh Sidi Mohamed Belkebirin kansainvälinen lentoasema.

Kaupungissa on elintarviketeollisuutta. Maatalous tuottaa viljaa, vihanneksia, hedelmiä, taateleita ja varsinkin tomaattia. Käsityöläiset ovat tunnettuja punaisin geometrisin kuvioin koristelluista villa- ja puuvillakankaistaan.

Kaupunki on rakennettu punaisesta savesta sudanilaiseen tyyliin. Sen nähtävyyksiin kuuluu valtava Marttyyrien aukio riemukaarineen. Adrarissa on useita hotelleja ja muita matkailupalveluja.

## Lähteet

## Aiheesta muualla
Hmongin kieli

**Hmong** eli **miao** on nimitys Kiinassa, Vietnamissa ja Laosissa asuvien hmongien ja miaojen puhumille miao-jao-kielikuntaan kuuluville kielille. Niitä puhuu äidinkielenään yhteensä noin 7,7 miljoonaa ihmistä. *Ethnologue* jakaa hmongin makrokielen 25 yksittäiseksi kieleksi, jotka ryhmittyvät kolmeksi alaryhmäksi.

## Lähteet
Heinrich Bär

**Oskar-Heinz (Heinrich) "Pritzl" Bär** (25. toukokuuta 1913 Sommerfeld – 28. huhtikuuta 1957 Braunschweig) oli saksalainen everstiluutnantti, hävittäjälentäjä ja hävittäjä-ässä. Hän palveli Luftwaffessa koko toisen maailmansodan ajan. Heinrich Bär syntyi Sommerfeldissä lähellä Leipzigia. Hän kuoli pienlentokoneonnettomuudessa lähellä Braunschweigia.

Ennen suihkuhävittäjäkoneyksikköön siirtymistään Bär palveli länsirintamalla. Hän toimi ainakin yksiköissä JG 1, JG 3 sekä EJG 2. Bär teki Messerschmitt Bf 109 -konetyypillä länsirintamalla ja lentueen päällikkönä 59 pudotusta.

Sodan loppuaikana Bär lensi Messerschmitt Me 262 -suihkuhävittäjäkonetta sekä toimi Adolf Gallandin varamiehenä JV (Jagdverband) 44:ssä. Hän saavutti Me 262:lla 16 ilmavoittoa. Yhteensä Heinrich Bärin saavuttama ilmavoittomäärä oli 220 tuhottua liittoutuneiden lentokonetta. Sotilasansiomerkkinä Bär sai rautaristin ritariristin miekoilla ja tammenlehvillä.

## Lähteet
*Morgan, Hugh & Weal, John: *Saksalaiset suihkuhävittäjä-ässät*, Osprey 6. Koala-Kustannus, 2002, Helsinki. . (s. 65–66, 86, 90)
*Weal, John: *Länsirintaman Bf 109F/G/K -ässät*, Osprey 1. Koala-Kustannus, 2001, Helsinki. . (s. 87)

### Viitteet

## Aiheesta muualla
* Heinrich "Heinz Pritzl" Bär  Historia, Luftwaffe  (Arkistoitu versio)
* Christer Bergström & Dariusz Tyminski: Heinrich Bär WW II Aca Stories, elknet.pl 1998  (Archive.org)
* Bär Heinrich Cieldegloire.com  (Archive.org)
* Heinz Bar Pilot Profile 
* 7. Schwerterträger Heinrich Bär  (Archive.org) 
* Heinrich Bär Luftwaffe Resource Center, Luftwaffe Aces, A Warbirds Resource Group Site 
* Heinz Bär The Luftwaffe's greatest ace of WWII. Stardust Studios
Tremplin au Claret

**Tremplin au Claret** on hyppyrimäki Autransissa, Ranskassa. Mäessä järjestettiin vuoden 1968 talviolympialaisten normaalimäen kilpailut. Tremplin au Claretin vieressä sijaitsee myös kolme pienempää muovitettua mäkeä.

## Historia
Olympialaisissa mäen K-piste oli 70 metrissä, myöhemmin mäkeä remontoitiin ja K-piste siirrettiin 90 metriin ja HS-piste asetettiin 92 metriin. Lisäksi vuonna 1966 rakennettiin muovitettu K40 mäki, myöhemmin mäkeä remontoitiin ja K-piste siirrettiin 56 metriin ja HS-piste asetettiin 60 metriin.

Talviolympialaisissa 1968 normaalimäen kilpailun voitti Jiří Raška.

## Kesämäkiennätyksen kehittyminen HS60 mäessä
Kesämäkiennätyksen 63,0 metriä on hypännyt Jonathan Learoyd, naisten kesämäkiennätyksen 60,5 metriä on hypännyt Coline Mattel

## Lähteet
*http://www.skisprungschanzen.com/EN/Ski+Jumps/FRA-France/V-Rh%C3%B4ne-Alpes/Autrans/0290-Le+Claret/
Stephan Steding

**Stephan Steding** (s. 29. tammikuuta 1982 Rinteln, Länsi-Saksa) on saksalainen entinen keihäänheittäjä. Stedingin ennätys on vuonna 2008 Zeulenrodassa heitetty 83.50. Steding kilpaili Pekingin olympialaisissa 2008 ja Osakan MM-kilpailuissa, mutta molemmissa hän jäi karsintaan. Hannover 96:tta urallaan edustaneen Stedingin mitat ovat 202 cm pituutta ja 104 kg painoa.

## Lähteet
Canon EOS 700D

**Canon EOS 700D**  (Japanissa **Kiss X7i** ja Amerikassa **Rebel T5i**) on Canonin digitaalinen järjestelmäkamera, joka julkistettiin 21. maaliskuuta 2013. Kamerassa on 18 megapikselin APS-C-kokoinen CMOS-kenno ja 3,0 tuuman kääntyvä kosketusnäyttö. Kameralla pystyy kuvaamaan viisi kuvaa sekunnissa ja videoida FullHD-laadulla 30 kuvaa sekunnissa tai 720p-laadulla 60 kuvaa sekunnissa. Kuten monet muutkin Canonin kamerat, EOS 700D on valmistettu Japanissa.

Kameran edeltäjä on Canon EOS 650D ja seuraaja Canon EOS 750D.

## Lähteet

## Aiheesta muualla

*Canon EOS 700D Canonin sivuilla
*Digi-kuva.fi: Testit: Canon EOS 700D
John Bryant-Meisner

**John Bryant-Meisner** (s. 21. syyskuuta 1994 Tukholma, Ruotsi) on ruotsalainen moottoriurheilija.

## Ura
Bryant-Meisner aloitti Karting-uransa yhdeksänvuotiaana vuonna 2004 kilpaillen aina vuoteen 2009 asti. Vuonna 2010 Bryant-Meisner kilpaili Ruotsin Formula Renault -sarjassa saavuttaen yhden palkintosijan sijoittuen sarjan viidenneksi. Vuonna 2011 Bryant-Meisner siirtyi Eurocup Formula Renault -sarjaan sijoittuen sarjan 15:nneksi. Samana vuonna hän ajoi Formula Renault NEC -sarjassa sijoittuen sarjan viidenneksi. Vuonna 2012 Bryant-Meisner kilpaili Saksan Formula 3 -sarjassa saavuttaen yhden palkintosijan. Vuonna 2013 Bryant-Meisner jatkoi Saksan F3-sarjassa voittaen kaksi kilpailua sijoittuen sarjan viidenneksi. Samana vuonna hän ajoi kuusi kilpailua Euroopan Formula 3 -sarjassa saavuttaen kaksi pistettä. Vuonna 2014 Bryant-Meisner jatkoi Euroopan F3 -sarjassa saavuttaen kuusi pistettä. Samana vuonna hän ajoi neljä kilpailua GP3-sarjassa Trident-tallissa saavuttamatta pisteitä.

## GP3-tulokset
Konstantin Tereštšenko

**Konstantin Aleksejevitš Tereštšenko** (ven.: Константи́н Алексе́евич Тере́щенко; s. 17. kesäkuuta 1994 Moskova, Venäjä) on venäläinen moottoriurheilija. 

## Ura
Tereštšenko aloitti uransa Karting-sarjoissa. Vuonna 2012 Tereštšenko aloitti kilpauransa ajaen muutaman kilpailun Eurocup Formula Renault- ja Formula Renault Alps -sarjoissa. Vuonna 2013 Tereštšenko jatkoi Eurocup-sarjassa saavuttamatta pisteitä. Samana vuonna hän ajoi NEC-sarjassa sijoittuen sarjan 15:nneksi. Vuonna 2014 Tereštšenko kilpaili Euroformula Open -sarjassa sijoittuen sarjan kuudenneksi. Samana vuonna hän osallistui GP3-sarjaan. Hän ajoi Belgian vapaissa harjoituksissa pahan ulosajon jossa hänen autonsa lensi useita metrejä ilmaan. Tereštšenko ei loukkaantunut, mutta hän ei päässyt osallistumaan startteihin. Vuonna 2015 Tereštšenko jatkoi Euroformula Open -sarjassa sijoittuen sarjan toiseksi. Samana vuonna hän voitti Espanjan F3-mestaruuden. Vuonna 2016 Tereštšenko kilpaili täyden kauden GP3-sarjassa Campos Racing -tallissa saavuttaen 8 pistettä.

## GP3-tulokset

## Lähteet
Antti Äimä

**Antti (Anders) Äimä** (n. 1600 – n. 1660) oli kokemäkeläiseen Äimän sukuun kuulunut suomalainen vouti ja kamariviskaali. Suvun nimi muuttui myöhemmin muotoon Aejmelaeus. 

Antti Äimän isä oli Kokemäen Äimälän tilan omistaja Jaakko Juhonpoika Äimä, joka toimi nimismiehenä vuosina 1614–1625. Hänen äitinsä oli Maalina Jaakontytär ja puoliso vuodesta 1636 Margareta Maununtytär Ketermanna (k. luultavasti 1688). 

Äimä toimi Ylä--Satakunnan voutina 1626–1629 ja Ala-Satakunnan voutina 1631–1632. Vuodesta 1633 kuolemaan saakka hän oli Suomen kenraalikuvernöörin kansliassa kamariviskaalina. Tällöin hänen tehtävänään oli tutkia muun muassa valituksia virkamiesten toiminnasta. Työnsä kautta hän pääsi kreivi Pietari Brahen suosioon.. Hän sai Brahelta lahjoituksina huomattavasti maaomaisuutta.

## Lähteet
Maksym Mazuryk

**Maksym Mazuryk** (; s. 2. huhtikuuta 1983) on ukrainalainen seiväshyppääjä. Hänen ennätyksensä on vuonna 2008 Jaltassa hypätty 582. Mazuryk voitti alle 20-vuotiaiden MM-kultaa vuonna 2002. Hän oli hopealla vuoden 2010 EM-kisoissa Barcelonassa tuloksella 580. Vuoden 2003 alle 23-vuotiaiden EM-kisoissa Bydgoszczissä Mazuryk oli kolmas. MM-kisoissa 2009 Berliinissä hän sijoittui neljänneksi. Mazuryk edustaa turkkilaista Fenerbahçea. Hän on 190 senttimetriä pitkä ja painaa 85 kilogrammaa.

## Lähteet
Arturo Alessandri Palma

**Arturo Fortunato Alessandri Palma** (20. joulukuuta 1868 Longaví, Linares, Chile – 24. elokuuta 1950 Santiago de Chile, Chile) toimi Chilen presidenttinä vuosina 1920–1925 ja 1932–1937.

Alessandri oli uudistushenkinen johtaja, mutta uudistushankkeet kariutuivat usein oikeisto-opposition hallitseman kongressin vastutustukseen.  Presidentti tunsi tilanteensa niin vaikeaksi, että hän 11. syyskuuta 1924 pyysi eroa tehtävästään ja pakeni Yhdysvaltojen suurlähetystöön. Alessandri palasi valtaan tammikuussa 1925 ja ajoi läpi uuden perustuslain. 

Toisella presidenttikaudellaan 1932–1937 Alessandi pyrki maan talouden kunnostamiseen, mutta samalla hän käytti voimakkaita otteita opposition nujertamisessa.

## Lähteet

## Aiheesta muualla
Kemiön kirkonkylä

**Kemiön kirkonkylä** () on Kemiönsaaren kunnan kylä ja keskustaajama. Ennen vuotta 2009 taajama oli Kemiön kunnan keskus. Taajamaan ovat kasvaneet kiinni myös Pappilan, Vretan ja Engelsbyn kylät. Taajama-alue on kuuden neliökilometrin kokoinen ja sen asukasluku on 1&nbsp;355.

Kirkonkylällä on muun muassa Kemiönsaaren kunnantalo, neljä koulua, useita liikerakennuksia, Kemiön kirkko sekä terveysasema. Taajaman vanhin rakennuskanta on keskittynyt mäkien rinteille, mutta taajaman uudet alueet ovat levinneet etelään entisille viljelysmaille. Kirkonkylää ympäröi edelleen laajat pellot. Kirkonkylän eteläpuolella virtaa Lillån, joka yhtyy idempänä Rekujokeen.

## Lähteet
Saint-Claude

**Saint-Claude** voi tarkoittaa:

*Saint-Claude, kunta Juran departementissa Ranskassa
**Saint-Claude, kantoni samalla alueella
**Saint-Claude, arrondissementti samalla alueella
*Saint-Claude, kunta Ranskalle kuuluvalla Guadeloupella
**Saint-Claude, kantoni Guadeloupella
*Saint-Claude, kunta Quebecin provinssissa Kanadassa
*St. Claude, kylä Manitoban provinssissa Kanadassa
Shintarō Katsu

**Shintarō Katsu** (, 29. marraskuuta 1931 – 21. kesäkuuta 1997) oli japanilainen näyttelijä, laulaja, elokuvatuottaja ja ohjaaja.
Monbazillac

**Monbazillac** on kunta Lounais-Ranskassa Dordognen departementissa Akvitanian alueella. 1500-luvulla rakennettu Monbazillacin linna (*Château de Monbazillac*) on kunnan nähtävyys. Erityisen tunnettua on paikallinen makea valkoviini Monbazillac, jolle kylä on myös antanut nimensä.

## Aiheesta muualla

## Lähteet
Siellä missä miehiä tehdään

**Siellä missä miehiä tehdään** on Mika Waltarin kirjoittama kirja vuodelta 1931. Teoksen on kustantanut WSOY. 

Kirjassa Waltari kuvailee ironisesti kokemuksiaan asepalveluksestaan Uudenmaan rykmentissä Santahaminassa , mutta samalla isänmaallista henkeä huokuen. Hän pohtii kuinka samalla on outoa ja houkuttelevaa hylätä omat ajatuksensa ja ottaa vastaan vain käskyjä. 

Sari Pikkalan mukaan teos on vastakohta Pentti Haanpään vuonna 1928 ilmestyneelle kirjalle Kenttä ja kasarmi 

## Lähteet
*Teos Kirjasampo.fi-sivustolla.

### Viitteet

## Kirjallisuutta
*
Luettelo Yukonin kunnista

**Luettelo Yukonin kunnista** kattaa Kanadan territorion Yukonin kunnat. Kuntia on territoriossa vain kahdeksan, sillä territorio ei jakaudu paikallishallintoalueisiin. Asutuskeskus saa perustaa oman kuntansa, mikäli katsoo siihen tarvetta. Kunnallishallinto rajoittuu asutuskeskuksen lähialueelle, ja kunta on vastuussa alueensa tiestöstä ja muusta infastruktuurista, maankäytöstä, terveydenhuollosta ja yleisestä turvallisuudesta.

Territorion pääkaupunki Whitehorse on nykyään Yukonin ainoa kaupunki. Dawson City on pienentyessään menettänyt kaupunginoikeutensa, mutta saa pitää *city*-nimitystä kunnan nimessä.

Yukonissa on useita asutuskeskuksia ja intiaanireservaatteja joilla ei ole kunnallishallintoa. Näistä suurin on noin 300 asukkaan Mount Lorne. Territorion hallinto on määritellyt viisi aluetta () joilla se itse järjestää välttämättömät palvelut. Alueet ovat Ibex Valley, Carcross, Marsh Lake, Mount Lorne ja Tagish. Alueet on nimetty niiden suurimman keskuksen mukaan.

## Luettelo

## Katso myös
*Luettelo Yukonin asutuskeskuksista

## Lähteet
Anneli Sundberg

**Anneli Sundberg** on suomalainen journalisti, joka työskenteli pitkään Helsingin Sanomien ja Suomen Kuvalehden politiikan toimittajana. Hän oli Suomen ensimmäisiä naispuolisia politiikan toimittajia.

Sundbergin sanomalehtiura alkoi Turun Sanomien ilmoituskonttorista, josta hän pääsi lehden kesätoimittajaksi. Hän lähti opiskelemaan alaa Tampereelle ja pääsi sitten Sanoma Osakeyhtiön toimittajakouluun kurssille 1970–1971 ja sitä kautta Helsingin Sanomien poliikan toimitukseen, jossa hänen erikoisalakseen muodostui työmarkkinapolitiikka.

1980-luvulla Sundberg erikoistui poliitikkojen henkilöjuttuihin Helsingin Sanomien sunnuntaitoimituksessa ja Suomen Kuvalehdessä. Vuonna 1988 hänet nimitettiin Helsingin Sanomien politiikan toimituksen esimieheksi, ja vuonna 1993 hän siirtyi taas lehden sunnuntaitoimitukseen.

Sundberg sai valtion journalistipalkinnon vuonna 2006. Sen perusteluissa todettiin hänen tarkkoihin havaintoihin, vahvaan asiantuntemukseen ja hyvään kieleen perustuvien kirjoitusten auttaneen tavallisia suomalaisia ymmärtämään ja myös arvostamaan suomalaista politiikkaa, sen sisäisiä lainalaisuuksia ja kulissientakaisia siirtoja. Sundbergin 2000-luvun viikonloppukolumnien *Ohhoh mikä viikko* todettiin olevan ”aidointa Sundbergia; tarkkoja välähdyksiä ja havaintoja yhdistyneenä taitavasti kirjoittajan henkilöön. Sundberg on liikkunut tällä vaikealla journalismin alueella uskollisena omalle tyylilleen itsenä likoon laittaen.” 

Suomen Kuvalehden journalistipalkinto Sundbergille myönnettiin 1992, Vuonna 2007 hän sai Politiikan toimittajat ry:n kunniajäsenyyden.

Vuonna 1981 Sundberg oli yksi seitsemästä *[[Tamminiemen pesänjakajat]]* -kirjan kirjoittajasta.

## Lähteet
Santiago Gentiletti

**Santiago Juan Gentiletti Selak** (s. 9. tammikuuta 1985 Gödeken) on argentiinalainen, vuosina 2005–2021 pääarjatasolla pelannut jalkapalloilija. Hän oli pelipaikaltaan keskuspuolustaja. Hän aloitti pääsarjauransa kotimaassaan Gimnasian joukkueessa. Hän voitti liigamestaruuksia Argentinos Juniorsin ja San Lorenzo de Almagron joukkueissa. Hän päätti pelaajauransa Newell's Old Boysissa vuonna 2021. Hän pelasi kotimaansa lisäksi Chilessä, Ranskassa, Italiassa ja Espanjassa.

Gentiletti siirtyi italialaisseura Lazioon elokuussa 2014. Hän pelasi joukkueessa kaksi kautta ja sen jälkeen Genoassa kaksi kautta. Hän pelasi Serie A:ssa kaikkiaan 43 ottelua ja teki niissä yhden maalin. Kauden 2018–2019 hän pelasi Espanjan Segunda Divisiónissa Albaceten joukkueessa.

## Lähteet
Iin pappila

**Iin pappila** on Iissä sijaitseva rakennus, joka toimi ennen kirkkoherran virka-asuntona. Nykyisin se toimii seurakuntalaisten kohtaamispaikkana, jossa järjestetään erilaisia kerhoja ja muuta seurakunnan toimintaa. Rakennus sijaitsee Iijoen varrella Iin Haminasta Valtatie 4:n itäpuolella. 

Iin seurakunta perustettiin 1300-luvulla, ja sen historian aikana on ollut useita pappilarakennuksia. Venäläiset polttivat 1500-luvulla pappilan useampaan kertaan ryöstellessään Pohjois-Pohjanmaata. Tarinan mukaan vuonna 1589 kappalainen poltettiin elävältä lohiverkkoon käärittynä pappilan pihassa. Uudelleen pappila poltettiin isovihan aikana vuonna 1714. 

Nykyinen pappilarakennus on valmistunut 1890-luvulla. Vanha ränsistynyt pappilarakennus myytiin 1899, ja se siirrettiin Haukiputaalle Halosen sahan konttorirakennukseksi. 

## Lähteet
* Iin seurakunnan historiaa 
* Iin seurakunta Suomen Sukututkimusseuran sivuilla
* Pakina Iin vanhasta pappilasta 
*Pappila - Iin seurakunta

### Viitteet
Roddy White

**Sharod Lamor "Roddy" White** (s. 2. marraskuuta 1981 James Island, Etelä-Carolina) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Hän edusti koko ammattilaisuransa NFL-liigassa pelaavaa Atlanta Falconsia.

White varattiin vuoden 2005  ensimmäisellä kierroksella, tilaisuuden 27. pelaajana. Hänet valittiin urallaan neljästi NFL:n tähdistöotteluun Pro Bowliin. White lopetti 11 kautta kestäneen ammattilaisuransa kauden 2015 jälkeen.

## Lähteet
Feugarolles

**Feugarolles** on kunta Lounais-Ranskassa Lot-et-Garonnen departementissa Akvitanian alueella. Kunnassa oleva linna *Château de Tranquelléon* on rakennettu vuonna 1310.

## Aiheesta muualla

## Lähteet
Ezekiel Ansah

**Ezekiel Nana ”Ziggy” Ansah** (s. 29. toukokuuta 1989 Accra) on ghanalainen amerikkalaisen jalkapallon pelaaja, pelipaikaltaan ulompi puolustuksen linjamies. Hän edustaa NFL-liigassa pelaavaa Seattle Seahawksia.

Detroit Lions varasi Ansahin vuoden  ensimmäisellä kierroksella, tilaisuuden viidentenä pelaajana. Hän aloitti amerikkalaisen jalkapallon vasta vuonna 2010 opiskellessaan kolmatta vuotta Brigham Youngin yliopistossa Utahissa. Ansah oli kahtena aikaisempana vuotena yrittänyt tuloksetta päästä yliopiston koripallojoukkueeseen.

Ansah siirtyi yksivuotisella sopimuksella Seattle Seahawksiin vuonna 2019.

## Lähteet
Ginestet

**Ginestet** on kunta Lounais-Ranskassa Dordognen departementissa Akvitanian alueella.

## Aiheesta muualla

## Lähteet
Dera Ghazi Khanin piirikunta

**Dera Ghazi Khanin piirikunta** (pandžabiksi ja , ) on yksi Pakistanin Punjabin provinssin 36 piirikunnasta. Piirikunta rajautuu pohjoisesta Dera Ismail Khanin piirikuntaan, etelästä Rajanpurin piirikuntaan ja idästä Indus-jokeen, joka erottaa sen Muzaffargarhin ja Layyahin piirikunnista. Lännessä Dera Ghazi Khanin erottaa Balochistanin provinssista Sulaiman-vuorijono.

Derajatin alue Keski-Pakistanissa saa nimensä Dera Ghazi Khanin, Dera Ismail Khanin ja Dera Fateh Khanin kaupungeista. Derajat liitettiin brittien hallintaan vuonna 1849 toisen sikhisodan tuloksena ja se jaettiin Dera Ismail Khanin ja Dera Ghazi Khanin piirikuntiin. Kun Pakistan erotettiin Intiasta vuonna 1947, monet alueen hinduista muuttivat Intian puolelle, erityisesti Delhiin.

Rajanpurin piirikunnan alue kuului alun perin Dera Ghazi Khaniin, mutta se erotettiin myöhemmin omaksi piirikunnakseen.

## Lähteet
Singaporen pääministeri

**Singaporen tasavallan pääministeri** on Singaporen hallituksen päämies. Pääministerin nimittää Singaporen presidentti. Pääministeri tarvitsee taakseen kansanedustajien enemmistön luottamuksen.

Maan ensimmäinen pääministeri oli Lee Kuan Yew, joka on myös maan pitkäaikaisin pääministeri. Hän toimi Singaporen pääministerinä vuodesta 1959 vuoteen 1990.

Vuonna 2024 Singaporen pääministerin vuosipalkka oli 1,69 miljoonaa Yhdysvaltain dollaria, mikä teki virasta maailman parhaiten palkatun itsenäisten valtioiden keskuudessa. Korkea palkka perustuu maan perustajan Lee Kuan Yew'n ajatukseen siitä, että julkisen sektorin työntekijöille pitäisi maksaa kilpailukykyistä palkkaa.

## Singaporen pääministerit
### Singaporen itsehallintoalue (1959–1965)

### Singaporen tasavalta (1965–)

## Lähteet
FS Léon Gambetta (1901)

**FS Léon Gambetta** oli 1900-luvun alussa valmistettu Ranskan laivaston Léon Gambetta -luokan panssariristeilijä.

## Valmistus

Alus tilattiin Brestin laivastontelakalta, missä köli laskettiin tammikuussa 1901. Alus laskettiin vesille 26. lokakuuta 1901. Koeajoissa joulukuussa 1903 alus ajoi sumussa karttaan merkitsemättömälle karille Black Rock Islandin edustalla lähellä Brestiä kärsien merkittäviä vaurioita. Korjaukset valmistuivat vasta kesällä 1904. Alus otettiin palvelukseen heinäkuussa 1905.

## Palvelus
*Léon Gambetta* kuului Ranskan laivaston Maltalle sijoitettuun osastoon, jonka tehtävänä oli estää Itävalta-Unkarin laivaston pääsy Välimerelle sulkemalle Otrantonsalmi. Alus oli partioimassa seitsemän solmun nopeudella ilman saattajia, kun Itävalta-Unkarin laivaston sukellusvene *[[SM U-5 (KuK)|SM U-5]]* torpedoi 27. huhtikuuta 1915 risteilijän 24 kilometriä etelään Santa Maria di Leucasta. Sukellusveneen päällikkönä oli Georg Ludwig Ritter von Trapp, joka oli Trappin perheen isä.

Alus upposi kymmenessä minuutissa, jolloin mukana olleista 821 miehestä sai surmansa 684 mukaan lukien 2. kevyen viirikön komentaja kontra-amiraali Victor Baptistin Sénès.

## Lähteet
*
*

### Viitteet
Saarijärven reitti

**Saarijärven reitti** on vesireitti Keski-Suomessa. Sen pituudeksi ilmoitetaan yleensä noin 80 kilometriä , yli 80 kilometriä  tai yli 95 kilometriä. Se kuuluu Kymijoen vesistössä (vesistöaluetunnus&nbsp;14) Saarijärven reitin valuma-alueeseen&nbsp;(14.6) ja sijaitsee Karstulan, Kyyjärven ja Saarijärven kuntien alueilla. Reitistä 28 kilometriä on jokia. Suurimmat järvet ovat Kalmarinselkä, Kiminginjärvi, Kyyjärvi, Mahlunjärvi, Pääjärvi, Saarijärvi ja Summanen.

## Yleistä
Saarijärven reitin vesi on humuspitoista ja ravinnepitoisuudeltaan karua. Vesikasvillisuutta on vähän, mutta paikoittain vesisammalta on paljon. Erityisesti Heijostenkoskilla ja Riekonkoskella on runsas lajisto. Saarijärven reitin rannat ovat asuttuja ja viljeltyjä, etenkin koskipaikoilla. Reitillä on 22 koskea, joiden pituus on yhteensä 6,7 kilometriä ja putous yhteensä 42 metriä. Koko reitin pudotukseksi on ilmoitettu 58,7&nbsp;metriä . Moni koskista on suojeltu koskiensuojelulailla ja ne ovat tärkeitä lisääntymispaikkoja kaloille. Saarijärven reitin alueella on 1&nbsp;534 hehtaarin kokoinen Natura 2000 -alue. Lähes koko vesireitti ja sen rannat kuuluvat Natura-suojelun ja rantojensuojeluohjelman piiriin. Riekonkoskella on reitin laajin luonnonsuojelualue.

Saarijärven reitin kulttuurimaisema on valtakunnallisesti arvokas maisema-alue. Pellot ja laitumet ovat tyypillisesti rinteillä, jotka viettävät järviin. Asutus on perinteisesti ollut peltojen yläpäässä, pellon ja metsän välissä. Reittiä on aiemmin käytetty tukinuittoon ja koskien kohdalla on ollut vesimyllyjä.

## Reitin kulku
On hieman tulkinnanvaraista, mitkä osat luetaan mukaan pääreittiin. Vesistöalueen pääuoma sisältyy siihen ainakin ala- ja keskijuoksun osalta. Joskus siihen lisätään vesistöalueella olevia sivureittejäkin. Pääuoman yläjuoksun vähävetiset uomat jätetään kuitenkin usein mainitsematta. Alla on lueteltu reitin pääuoman eri osuuksia alajuoksulta alkaen (suluissa on osuuden pituus), joista muodostuu 130 kilometriä pitkä reitti :
 
:Naarakoski ←Naarajärvi&nbsp;(3&nbsp;km) ←Suojoki&nbsp;(5&nbsp;km) ←Kiimasjärvi&nbsp;(8&nbsp;km) ←Summanen&nbsp;(7&nbsp;km) ←Majakoski ←Kallinjärvi&nbsp;(1&nbsp;km) ←Leuhunjoki&nbsp;(3&nbsp;km) ←Saarijärvi&nbsp;(9&nbsp;km) ←Mahlunjärvi&nbsp;(5&nbsp;km) ←Vartejärvi&nbsp;(3&nbsp;km) ←Lehtolankoski ←Horonalanen&nbsp;(1&nbsp;km) ←Kalmujoki&nbsp;(4&nbsp;km) ←Kalmarinselkä&nbsp;(3&nbsp;km) ←Tuhmajoki&nbsp;(2&nbsp;km) ←Tuhmalampi&nbsp;(4&nbsp;km) ←Heijostenkoski&nbsp;(4&nbsp;km) ←Hepolampi&nbsp;(4&nbsp;km) ←Pääjärvi&nbsp;(17&nbsp;km) ←Kiminginjoki&nbsp;(6&nbsp;km) ←Kiminginjärvi&nbsp;(2&nbsp;km) ←Oikarinjoki&nbsp;(6&nbsp;km) ←Kyyjärvi&nbsp;(7&nbsp;km) ←Nopolanjoki&nbsp;(3&nbsp;km) ←Hirvijoki&nbsp;(4&nbsp;km) ←Nurmijoki&nbsp;(15&nbsp;km) ←Sarantajärvi

## Katso myös
* Luettelo Suomen Natura 2000 -alueista

## Huomioita

## Lähteet

## Aiheesta muualla
* Saarijärven reitti, Natura 2000 -suojelualue
* 
* 
* 
* Vilkkilä, Tiina: VAPO:n turvetuotannon vesistökuormitus Saarijärven reitillä, Bioenergiakeskuksen julkaisusarja, nro 35, 2008
FS Jules Ferry (1903)

**Jules Ferry** oli 1900-luvun alussa valmistettu Ranskan laivaston Léon Gambetta -luokan panssariristeilijä.

## Valmistus

Alus tilattiin Cherbourgin laivastontelakalta, missä köli laskettiin elokuussa 1901. Alus laskettiin vesille elokuussa 1903 ja otettiin palvelukseen syyskuussa 1905.

## Palvelus
Alus liitettiin palvelukseen otettaessa Ranskan Välimeren laivueen kevyeen divisioonaan. Alus osallistui 4. syyskuuta 1910 suureen laivastokatselmukseen, missä se oli laivaston tarkastajan ja Conseil supérieurin varapuheenjohtajan vara-amiraali Jauréguiberryn lippulaivana. Vuoden 1911 lopulla kevyt divisioona jaettiin kahdeksi kolmen panssariristeilijän divisioonaksi, jolloin alus liitettiin sisaralustensa kanssa 2. divisioonaan.

Heinäkuussa 1918 alus oli Bizertessä reservissä, mistä se siirrettiin Touloniin. Alus liitettiin 27. syyskuuta 1923 Division navale de l'Extréme Orientiin (DNEO), mistä se palasi 10. marraskuuta 1925 Touloniin siirrettäväksi reserviin. Alus poistettiin 19. tammikuuta 1927 alusluettelosta ja myytiin 1928 romutettavaksi.

## Lähteet
*
*
*

### Viitteet
Edgar Quinet -luokka

**Edgar Quinet -luokka** oli Ranskan laivaston kahden ennen ensimmäistä maailmansotaa valmistetun panssariristeilijän muodostama alusluokka.

## Alukset

## Lähteet

*

### Viitteet
Lapérouse-luokka

**Lapérouse-luokka** oli Ranskan laivaston neljän barbetteristeilijän () muodostama alusluokka, jonka alukset olivat puurunkoisia ja rautakaarisia. Bienaymén suunnittelemat yksi savuhormiset, kolmimastoiset alukset oli varustettu törmäyskeulalla.

## Alukset

## Lähteet
*

### Viitteet
Sinun ristisi juureen

**Sinun ristisi juureen** on kirjailija Mika Waltarin runokokoelma vuodelta 1927. Sen on kustantanut WSOY. Teos on Waltarin kirjailijauran ensimmäinen julkaistu runoteos. Runojen aiheet ovat uskonnollisia.  

## Lähteet

*Teos Kirjasampo.fi -sivustolla
*Mika Waltari -seura
Magdeburg-luokka

**Magdeburg-luokka** oli Saksan keisarikunnan laivaston neljän 1910-1912 valmistetun aluksen kevyt risteilijäluokka, jonka alukset palvelivat ensimmäisessä maailmansodassa. Aluksista tuhoutui sodan aikana kolme.

## Alukset

## Lähteet
*
*

### Viitteet
Papoose Peak Jumps

**Papoose Peak Jumps** oli kolmen hyppyrimäen muodostama mäkihyppystadion Squaw Valleyssa Kaliforniassa Yhdysvalloissa. Mäkihyppystadion rakennettiin vuoden 1960 talviolympialaisia varten.

## Historia
Kaikki kolme hyppyrimäkeä olivat luonnonmäkiä, jotka valmistuivat 1958 Little Papoose Peakin rinteeseen Sierra Nevadan vuoristoon. Mäet suunnitteli Heini Klopfer. Talviolympialaisten jälkeen mäkiä käytettiin vähän, mutta vuoden 1976 Yhdysvaltain mestaruuskilpailuja varten normaalimäki kunnostettiin, tämän jälkeen mäkiä ei enää kunnossapidetty. Nykyisin paikalla on alppihiihtorinteitä.

Vuoden 1960 talviolympialaisten kilpailun voitti Helmut Recknagel.

## Mäkiennätyksen kehittyminen
Mäkiennätyksen 97,5 metriä on hypännyt Jim Denney, epävirallisen mäkiennätyksen 99,0 metriä on hypännyt Jim Denney

## Lähteet
*http://www.skisprungschanzen.com/EN/Ski+Jumps/USA-United+States/CA-California/Squaw+Valley/0578/
Erämaan laulu

**Erämaan laulu** tarkoittaa seuraavia:

**[[Erämaan laulu (operetti)|Erämaan laulu]]*, yhdysvaltalainen operetti, ensiesitys Broadwaylla 1926 
**[[Erämaan laulu (vuoden 1929 elokuva)|Erämaan laulu]]*, Roy Del Ruthin ohjaama yhdysvaltalainen elokuva vuodelta 1929
**[[Erämaan laulu (vuoden 1943 elokuva)|Erämaan laulu]]*, Robert Floreyn ohjaama yhdysvaltalainen elokuva vuodelta 1943
**[[Erämaan laulu (vuoden elokuva)|Erämaan laulu]]*, Paul Martinin ohjaama saksalainen elokuva vuodelta 1939
**[[Erämaan laulu (kirja)|Erämaan laulu]]*, vuoden 1943 elokuvaan perustuva romaani vuodelta 1948
Erämaan laulu (operetti)

**Erämaan laulu** (*The Desert Song*) on Sigmund Rombergin säveltämä operetti, johon tekstit ovat tehneet Oscar Hammerstein II, Otto Harbach ja Frank Mandel. Operetin ensi-ilta oli Broadwaylla 1926. 

Operetin tarinassa salaperäinen Punainen varjo ryöstää ranskalaisen naisen ja vie hänet Saharaan. Ilmenee kuitenkin, että hän on Marokon kuvernöörin poika. 

*Erämaan laulun* suomenkielisen tekstin on tehnyt Jaakko Leppo (1947), ja sen version kantaesitys oli Helsingin Kansanteatterissa 1951. Operetin on julkaissut Tampereen Teatteri 1934. Sen on käytettävissä Kansalliskirjastossa filmikortteina.

## Lähteet
Erg Chech

**Erg Chech** on hiekka-aavikko Saharan länsiosassa Algerian ja Malin alueella. Se sijaitsee El Eglabin ja Tanezrouftin tasangon välisessä painaumassa. Pohjoisessa hiekkadyynien korkeus jopa 300 metriä. Alue on äärimmäisen kuuma ja kuiva.

## Lähteet
Lee Bowyer

**Lee David Bowyer** (s. 3. tammikuuta 1977 Lontoo, Englanti) on englantilainen uransa lopettanut jalkapalloilija, pelipaikaltaan keskikenttäpelaaja.

## Peliura

Bowyer pelasi koko ammattilaisuransa Englannissa kahdella korkeimmalla sarjatasolla. Valioliigassa hän pelasi yhteensä 397 ottelua, joissa hän teki 57 maalia. Mestaruussarjassa ja sen edeltäjässä 1. divisioonassa vastaavat tilastot olivat yhteensä 92 ottelua ja 11 maalia. Eniten menestystä Bowyer saavutti pelatessaan Leeds Unitedissa, jota hän myös edusti pisimpään. Seura sijoittui hänen aikanaan viisi kertaa peräkkäin Valioliigan viiden parhaan joukkoon vuosina 1998–2002, parhaimmillaan kolmanneksi.

Englannin A-maajoukkueessa Bowyer pelasi yhden ottelun vuonna 2002.

## Ongelmapelaaja

Bowyer tunnettiin varoitusherkkänä pelaajana, joka päätyi useasti ongelmiin myös siviilielämässä. Maaliskuussa 1995 hän jäi kiinni huumetestissä, minkä seurauksena hänen seuransa Charlton Athletic sulki hänet toimintansa ulkopuolella kahdeksaksi viikoksi ja hänet pudotettiin Englannin alle 18-vuotiaiden maajoukkueesta. Joulukuussa 1996 Bowyer tuomittiin 4 500 punnan sakkoihin hänen heiteltyään tuoleja McDonald's-ravintolassa.

Vuonna 2000 Bowyer ja toinen jalkapalloilija Jonathan Woodgate saivat pahoinpitelysyytteen yökerhon edustalla tapahtuneesta yhteydenotosta, jossa loukkaantui aasialainen opiskelija. Bowyer sovitteli tapauksen oikeuden ulkopuolella maksamalla 170 000 punnan korvaukset. Vuonna 2005 Englannin jalkapalloliitto antoi Bowyerille seitsemän ottelun pelikiellon ja 30 000 punnan sakot pelikentällä tapahtuneesta yhteydenotosta Kieron Dyerin kanssa. Lisäksi oikeus tuomitsi hänet tilanteen seurauksena 600 punnan sakkoihin. Syyskuussa 2010 Bowyer solvasi alatyylisesti vastustajajoukkueen kannattajaa. 

Tammikuussa 2011 Bowyer sai kolmen ottelun pelikiellon astuttuaan kentällä Bacary Sagnan päälle. Hän oli tuolloin 98 keltaisella kortillaan Valioliigan kautta aikojen varoitetuin pelaaja.

## Lähteet
Pimeä komero

**Pimeä komero** on kirjailija Mika Waltarin kirjoittama näytelmä vuodelta 1951. Näytelmän aiheena on uskoon tuleminen, alkoholismi ja ihmisen henkinen romahtaminen. Waltari tarjosi kyseistä näytelmää esitettäväksi Kansallisteatterille, mutta sen silloinen pääjohtaja Arvi Kivimaa hyllytti sen. Teos jäi Waltarin pöytälaatikkoon vuosikymmeniksi ja sen julkaistiin vasta vuonna 1999 teoksessa Mika Waltarin näytelmät.

## Lähteet

* Mika Waltarin näytelmät 
* Noita palaa näyttämölle (Panu Rajala)

### Viitteet
Singaporen presidentti

**Singaporen presidentti** on Singaporen tasavallan valtionpäämies. Singaporen hallituksen päämiehenä toimii pääministeri, ja presidentin rooli on enimmäkseen seremoniallinen. Presidentti nimittää pääministerin ja hallituksen ministerit. Presidentti valitaan suoralla kansanäänestyksellä.

Vuodesta 1991 presidentillä on veto-oikeus valtion budjettia koskevissa asioissa ja keskeisissä virkanimityksissä.

Presidentiksi valittavan henkilön tulee täyttää seuraavat ehdot:

* Singaporen kansalainen
* väh. 45-vuotias
* on rekisteröitynyt äänestäjä
* on asunut maassa 10 vuotta ennen vaaleja
* on todettu hyvämaineiseksi
* ei ole ehdokkaaksi ilmoittauduttuaan minkään poliittisen puolueen jäsen
* ei ole väh. 3 vuotta ennen vaaleja toiminut tietyissä korkea-arvoisissa valtion viroissa tai näihin verrattavassa asemassa yksityisellä sektorilla 
* ei ole erikseen todettu vaalikelvottomaksi presidentinvaaleissa

## Singaporen presidentit

## Lähteet
Ghost Machinery

**Ghost Machinery** on vuonna 2003 perustettu oululainen heavy metal -yhtye.

Yhtyeen perustivat laulaja-kitaristi Pete Ahonen, basisti Tapsa Pelkonen ja rumpali Jussi Ontero. Yhtyeen keikkakitaristina toimi Mikko Myllylä, joka myöhemmin liittyi yhtyeeseen toiseksi varsinaiseksi kitaristiksi. Pelkonen on sittemmin jättänyt yhtyeen ja vuonna 2009 tilalle tuli Sami Nyman. Samaan aikaan Taage Laiho aloitti yhtyeen virallisena laulajana.

Yhtye on julkaissut kolme levyä, *[[Haunting Remains]]* (2004), ''Out for Blood'' (2010) ja *[[Evil Undertow]]* (2015).

Levyillä ovat vierailleet muun muassa Ville Laihiala (Poisonblack, Sentenced), Mikko Myllylä, Matti "Watti" Niemi ja Olaf Lenk (At Vance).

## Jäsenet
* Pete Ahonen – kitara (2003–)
* Mikko Myllylä – kitara (2007–)
* Jussi Ontero – rummut (2003–)
*Jarno Keskinen – kitara (2018–)
*Ilkka Leskelä – kosketinsoittimet (2018–)

### Entiset jäsenet
* Taage Laiho – laulu (2009–?)
*Sami Nyman – basso (2009–2014)
*Tapsa Pelkonen – basso (2003–2007)

## Diskografia
* 
* 
* 

## Lähteet

## Aiheesta muualla
*www.ghostmachinery.com
Läntinen Iso erg

**Läntinen Iso erg** eli **Läntinen Hiekkameri** () on hiekka-aavikko Saharan luoteisosassa Algeriassa. Sen pinta-ala on noin 80&nbsp;000 neliökilometriä. Jopa 300 metriä korkeilla dyyneillä on heinä- ja pensaskasvillisuutta. Aavikon etelä- ja itäpuolella on lukuisia keitaita.

## Lähteet

## Aiheesta muualla
Dresden-luokka

**Dresden-luokka** oli Saksan keisarikunnan laivaston kahden kevyen risteilijän muodostama alusluokka ensimmäisessä maailmansodassa.

## Alukset

## Lähteet
*
*

### Viitteet